《吴江圣寿寺》
宋代·罗处约

渔翁沙鸟傍回塘，携杖闲吟绕寺廊。
远岫不离青草渡，片帆时寺绿苔墙。
风狂林木生清籁，日暖涟漪动画梁。
张翰思乡应有意，几多屏障水为乡。

作者简介：（960—992）益州华阳人，字思纯。太宗太平兴国八年进士。历知吴县，与长洲知县王禹偁相唱酬，苏、杭间多传诵。擢著作郎、直史馆，上奏请省冗员，息经费。寻巡抚荆湖路，欲以苛察立名，所奏劾甚众。有《东观集》。